Z A P I S N I K
14. sjednice Vijeća Mjesnog odbora Šestine održane 6. srpnja 2026. 
Zagreb, Šestinski trg 10 s početkom u 19,00 sati

Nazočni članovi Vijeća:
Kruno Vuk, Jure Tomičić, Mirando Mrsić i Jadranka Apostolovski.

Odsutni članovi Vijeća :
Ivana Mijatović, Vesna Osmec i Reana Senjković Svrčić.

Predsjedava: Kruno Vuk, predsjednik Vijeća.

Zapisnik vodi: Jure Tomičić


Predsjednik konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.

Predsjednik Vijeća daje zapisnik 13. sjednice na verifikaciju.
Vijeće prihvaća tekst Zapisnika 13. sjednice Vijeća, bez izmjena.

Na prijedlog predsjednika Vijeće jednoglasno utvrđuje:


DNEVNI  RED

	1. 
	Zaključak o regulaciji prometa Šestinski trg – Prilaz kraljičinom zdencu – Šestinska cesta (jednosmjerna) – donošenje zaključka 

	2. 
	Pitanja, prijedlozi i obavijesti




Ad1. Zaključak o regulaciji prometa Šestinski trg – Prilaz kraljičinom zdencu – Šestinska cesta (jednosmjerna) – donošenje zaključka 

Uvodno obrazloženje iznosi Predsjednik Vijeća.

U raspravi sudjeluju: Kruno Vuk, Jure Tomičić, Mirando Mrsić i Jadranka Apostolovski, 

Vijeće jednoglasno donosi

Zaključak  o regulaciji prometa Šestinski trg – Prilaz kraljičinom zdencu – Šestinska cesta (jednosmjerna) – donošenje zaključka 

(Zaključak se prilaže ovom zapisniku i njegov je sastavni dio.)






Ad2. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća kao i o dobivenim dopisima od mjesne samouprave te odgovorima na tražene dopise i otvara raspravu.

Kratko se raspravljalo o novim radovima u mjesnom odboru, ponajviše o sanaciji kolnika u ulici Šestinska cesta i Mlinovi te uređenju atletske staze na igralištu kod OS Šestine. 
Dobiven je i dopis o zamolbi za postavljanjem uspornika u ulici Šestinska cesta kod križanja sa ulicom Šestinski trg no odlučeno je da ćemo pričekati kada se radovi sanacije kolnika završe
kako bi se utvrdila potreba.

Postavljena su sljedeća Vijećnička pitanja:

	Član Vijeća
	Kratak sadržaj pitanja ili prijedloga


	Kruno Vuk
	Traži se izlazak stručnih službi na križanje ulice Bolteki i Šestinski kraljevec kako bi se utvrdila odgovarajuća horizontalna signalizacija (prvenstvo prolaska, znak STOP) te postavljanje iste u svrhu sprječavanja potencijalnih sudara vozila

	Jadranka Apostolovski
	Glomazni otpad postavljen kod kemijskog WC-a na parkingu preko puta groblja. Potrebno je isti očistiti te razmisliti o preseljenju WC-a na neko adekvatnije mjesto unutar groblja kako ne bi služio kao vidna barijera za odlaganje otpada.





Sjednica je završila u 20:00 sati

KLASA: 024-08/26-003/1409
URBROJ: 251-13-11-4/019-26-2
Zagreb, 6. srpnja 2026.

Zapisnik uredila:
Mirela Gašpert Bertić
Predsjednik
Vijeća Mjesnog odbora Šestine

Kruno Vuk


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Šestine,  na 14. sjednici, 06. srpnja 2026., donijelo je
		

													
	
Z A K LJ U Č A K
o regulaciji prometa Šestinski trg – Prilaz kraljičinom zdencu – Šestinska cesta (jednosmjerna)  



1. Vijeće je raspravljalo o potrebi za uvođenjem nove regulacije prometa u ulici Prilaz Kraljičinom zdencu.       

2. Vijeće traži regulaciju prometa, Šestinski trg – Prilaz Kaljičinom zdencu – Šestinska cesta (jednosmjerna) i to u smjeru kako i piše, od križanja ulice Šestinska cesta i Šestinski trg prema križanju ulice Šestinski trg sa ulicom Prilaz Kraljičinom zdencu i potom prema križanju ulice Šestinski trg sa ulicom Šestinska cesta.

3. Ovaj zaključak dostaviti će se Vijeću Gradske četvrti Podsljeme i Gradskom uredu za mjesnu samoupravu, promet, komunalne poslove, civilnu zaštitu i sigurnost.    

  
KLASA: 024-08/26-003/1409
URBROJ: 251-13-11-4/025-26-3
Zagreb, 06. srpnja 2026. 

				                
                         PREDSJEDNIK VIJEĆA
 							     MJESNOG ODBORA ŠESTINE

                        Kruno Vuk 

